เรื่องร้องเรียน (เสียงรบกวน,สอบถาม,ถนน,ร้องเรียน) วันที่ 2023-09-02 18:47:17 — แขวงบางโพงพาง เขตยานนาวา จังหวัดกรุงเทพมหานคร
ปัญหา: ได้รับความเดือดร้อนจากบ้านข้างเคียง(ซึ่งเป็นร้านค้าขายของชำ)เปิดเพลงเสียงดังรบกวน ตั้งแต่เวลา ตี 5 และจะเปิดอีก ช่วงเวลา 10โมงถึง บ่าย 3 และจะมีช่วงเย็นมีคนมานั่งดื่มเหล้าจะเปิดไปจนถึงเที่ยงคืน ติดตามเรื่องจาก RL79VA สถานะ เสร็จสิ้น แต่ตอนนี้เกิดปัญหาเหมือนเดิมอีก ต้องการให้หลังจาก 22.00น.อยากให้หยุดการใช้เสียงหรือปิดร้าน อ้างอิงเลขที่รับแจ้ง P7TKRT สถานะดำเนินการเสร็จสิ้นเเล้ว เมื่อวันที่ 15 ส.ค. 66 แจ้งว่า เมื่อวันที่ 15 สิงหาคม 2566 เวลาประมาณ 09.30 น. เจ้าหน้าที่ได้ดำเนินการสอบถามเจ้าของร้านขายของชำดังกล่าว แจ้งว่าจากการตักเตือนของเจ้าหน้าที่ในครั้งที่แล้วตนได้แจ้งแก่ลูกค้าที่มาใช้บริการให้ควบคุมการใช้เสียง มิให้เปิดเพลงเสียงดัง ทั้งนี้ร้านจะปิดเวลา 22.00 น. ซึ่งหลังจากนั้นจะไม่มีการเปิดเพลงใดๆ เจ้าหน้าที่จึงได้ขอความร่วมมือการเข้มงวดในการควบคุมการใช้เสียงของผู้มาใช้บริการ และมิให้เปิดเพลงเสียงดังหลังเวลา 22.00 น. เป็นต้นไป ซึ่งเจ้าของร้านรับทราบและจะดำเนินการตามคำแนะนำ // 

ปัจจุบันผู้ร้องเเจ้งว่า ยังได้รับความเดือดร้อนจากบ้านข้างเคียง(ซึ่งเป็นร้านค้าขายของชำ) เปิดเพลงเสียงดังรบกวนเป็นประจำทุกวัน เปิดเสียงดังรบกวนช่วงเวลา 10.00 น. เป็นต้นไป ปัจจุบันเวลา 00.46 น.ยังมีเสียงดังอยู่ เพราะยังมีการนั่งดื่มสุรากันอยู่ จึงต้องการให้ทางเขตลงมาตรวจสอบและลงโทษให้เด็ดขาด เนื่องจากได้ร้องเรียนเรื่องดังกล่าวไปหลายครั้ง และเจ้าหน้าที่เขตได้มาตักเตือนหลายครั้งเจ้าของร้านชำรับทราบแต่ไม่ยอมปฏิบัติตาม ยังคงเพิกเฉย และไม่สนใจคำสั่งและฝ่าฝืนกฎระเบียบและกฎหมายที่ทางเขตได้แจ้งให้กับเจ้าของร้านขายของชำได้รับทราบ และผู้ร้องแจ้งว่าจะเข้าไปยังเขตยานนาวาเพื่อติดตามเรื่องและนำหลักฐานคลิปวีดีโอไปส่งให้ที่เเขตในวันพุธ ที่ 6 กันยายน 2566 ขอให้เจ้าหน้าที่ที่เกี่ยวข้องเร่งตรวจสอบเรื่องดังกล่าวอีกครั้งด้วย
ซอย: สาธุประดิษฐ์ 58 แยก 2 (พาสุข)
ถนน: สาธุประดิษฐ์
จุดสังเกต: บริเวณปากซอยดังกล่าว (เป็นร้านขายของชำ)  
เขต: ยานนาวา
#1555